JohanHeinsen/ENO huggingface dataset:
Viborger Samler, 1811-08-26
Monitøren anfører af en engelsk Avis, et saakaldet vigtigt Dokument, som man paastaaer Ministeren, Hertugen af Cadore, i Fjor tilskrev det russiske Hof og hvori gjordes den bemærkning, at der ikke kunne tænkes paa nogen Fred for Fastlandet, saalænge England beholdt Overmagten til Søes. Krigen ville vare ved i Europa, saalænge indtil den brittiske Constitution blev omdannet. Reformen ville Keiser Napoleon paatage sig og tilbyde England en anden Statsforfatning; antoges den af Nationen, ville Europas Magter garandere England sin Uafhængighed og sine Besiddelser; vægrede den sig ved at antage den; ville man behandle den som Sørøverstaterne i Afrika. Man vil straffe Enhver med Døden, som handler med England - Vel (føies der til, lader dette Udkast noget strengt; men uden det kan der kun gjøres en Vaabenstilstand med England og aldrig nogen varig Fred. Avisen Courier, som bekjendtgjør dette Dokument, slutter med, at opmuntre til evig Krig, da ovenstaaende Yttringer sætter Englands Selvstændighed og Vel i største Fare" (Monitøren anmærker herved "Enhver Fabel har sin Moral. Moralen af ovenstaaende er: evig Krig, Det er den Tanke denne Falskner vil indpræge det engelske Folk, evig Krig sige J. Ja, J ville faae den længere, end Eders ulykkelige Kreditorer kunne taale det) Som et Sidestykke leveres er andet vigtigt fransk Dokument, fabrikeret i England, hvori Englands mangeaarige Handlinger, der voldte nærværende ulykkelige Krig for Europa, med stærke Farver fremstille.
Viborger Samler, 1811-08-26
London d. 7de August. Sidste Nat havde Hs. M. Kongen ikke sovet, Han var overalt saa svag, at man mistvivlede om Hans Liv. Prindsregenten ville feiret sin Fødselsdag i Brighton med stor Stads; men har afbestilt det. Breve fra Rio Janeiro af 18de Maj sige, at en fransk Eskadre har bemægtiget sig mange rigladte Kofardiskibe under Brasiliens Kyster.
Viborger Samler, 1811-08-26
Katholikerne i Jrland have atter taget Beslutninger, for at opretholde deres Religionsfrihed og bevirke den Straffelov ophævet, som undertrykker dem. De agte med Eftertryk at klage for Parlamentet over disse intolerante Dekreter. Det lader til at forurolige den irlandske Regjering. Den har sendt en Coureer til England for at hente Regentens Ordre om, hvorledes man ved deres Samling skulde forholde sig.
Viborger Samler, 1811-08-26
Blandede Efterretninger.
Viborger Samler, 1811-08-26
(Af Alton. Merk. og Hamb. Corresp.) Frankrig. Departementerne i Nordtydskland, skulle i Aar levere 3500 Rekrutter af dem, som ere fødte 1790. Fra Spanien skal være kommen den Tidende: at et paa et høit Bjerg befæstet Kloster, Monte Serra, nærved Tarragona, er af de Franske indtaget med Bajonetten.
Viborger Samler, 1811-08-26
Tyrkiet. Man paastaaer, at Russerne ved de nu afbrudte Underhandlinger, forlangte som Betingelse for Freden, at de tyrkiske Provindser Moldau, Vallakiet og Bessarabien skulle afstaaes til Rusland og at Servien skulle være en uafhængig Provinds. Divanet var bestemt paa, hellere føre Krig, end opøire noget. Da den tyrkiske Hær tilbørlig var forstærket, opsagde den nye Storvisit Stilstanden sidst i Maj, og det første Slag leveredes den 4 Juli ved Rustschuk.
Viborger Samler, 1811-08-26
Den 24 Juli havde den russiske General Kutusow Hovedqvarteer i Giurgevo - Den største Deel af den tyrkiske Hær var marscheret fra Rustschuck; men en talrig Garnison var dog bleven der tilbage. Af Gruset i den afbrændte Deel af Kønigsberg, gjøres Dæmninger, deels i Filosofgangen, deels over Hospitalsengen til Georgshospitalet, hvorved Samfærselen vinder meget. Som en følge af Heden sidst i Juli, stod Thermometret over 40 Grader - og adskillige betydelige Skovstrækninger i det Preussiske kom i Brand.
Viborger Samler, 1811-08-26
J Hamborg har man feiret den franske Keisere Fødselsdag den 15de August med mueligste Orden og Høitidelighed. Hs. D. Gouvernøren Prindsen af Eckmahl modtog om Middagen samtlige Civil og Militairauthoriteters Lykønskninger og gav om Aftenen paa sit Palæ, der var smagfuldt illumineret, et Bal hvortil foruden Embedsmændene, Stadens første Familier og Altonas fornemste Embedsmænd vare indbudne. En utallig Menneskevrimmel drog glad igjennem Gaderne, nydende Festen, der begunstigedes af et skiønt Veir.
Viborger Samler, 1811-08-26
Deres vestfalske kgl. Majestæter besøgte Göttingen den 13de August Kl. 10 Form. De besaae Universitetets Bibliothek, den botaniske Have og det ny Drivhuus og efter et Ophold, der ialt ikkuns varede 2 Timer, fortsatte de Reisen videre.
Viborger Samler, 1811-08-26
Hr. v. Humbold regner, at der fra Amerika sig den dens Opdagelse er bragt til Europa, Guld og Sølv for 18,286,000,000 Livres. Man regner og at der i følgende Lande ere følgende Summer klingende Myndt i Omløb: J Frankrig 2550 Livres; i Spanien 450 Mill. og i England 920 Mill. Livres.
Viborger Samler, 1811-08-26
Den 21de Juli, Eftermiddag Kl. 2, kom pludselig Jld løs i Marktflekken Hohenmauthen i Nedersteier, og da Byens eneste Brønd først indebrændte paa Jldstædet, saa bleve 7 af de bedste Huse og det ny opbygte herskabelige Slot, af Mangel paa Vand, ogsaa lagt i Aske. 3 Mennesker tilsatte Livet der ved, hvoriblandt en Skjenkeværts Kone, som en menneskekjerlig Grev v. Perlo med Livsfare slæbte udaf en Kielder, men var alt saa forbrændt, at hun kort efter døde.
Viborger Samler, 1811-08-26
Ved de preussiske Kyster høres af og til heftige Kanonskud. Efter Breve fra Colberg, have nylig 2 engelske Fregatter bemægtiget sig 2 fra Stettin til Colberg med Steenkul og Rug for Kongelig Regning befragtede Baade, og frataget dem Ladningerne. En 3die Baad, ladet med Viin, Salt og Tobak, som vilde gaae til Rügenwalde, tog de med paa Slabetoug.
Viborger Samler, 1811-08-26
Da 1ste Pindsedag d. A. et Selskab sad til Bords i en til begge Sider aaben Gaardsplads ved Postgaarden 2 Thiersheim i det Bayreuthske, hævede sig pludselig en saa frygtelig Orkan, at den villede hele Bordselskabet sammen og kastede dem tilligemed Bord, Stole og ovrige Ting hen paa en i Gaarden liggende Møgdynge, uden at nogen kom til Skade derved.
Viborger Samler, 1811-08-26
Jndenlandske Tidender. (Af Stats Tidenden, Skilderiet, Maribor, fyenske og andre danske Aviser.)
Viborger Samler, 1811-08-26
Kiøbenhavn den 19de August. Torsdagen d. 15de August om Aftenen Kl. 11, blev Hs. Høihed Prindsesse Lovise Charlotte af Danmark, Hs. Durchlautighed Prinds Wilhelm af Hessens Gemalinde, lykkelig forløst med en Prindsesse. Begge befinde sig vel. For saameget mueligt at komme Byens Trængende til Hielp i denne dyre Brødtid, lader Magistraten i Bergen af den Qvantitet Kornvahre, der er bleven den overladt af Providerings-Commissionen, male Rug- og Bygmeel, som sælges for 8 sk. Marken.
Viborger Samler, 1811-08-26
Hs. M. Kongen har allernaadigst behaget at skjænke Fattigvæsenet i Bergen en Gave af 10,000 Rd. i den Hensigt, at deraf maanedlig skal uddeles 2 Brød af 11 Markers Vægt til Familier og 6 1/2 Marks Vægt til enkelt Person.
Viborger Samler, 1811-08-26
Ved nærmere allernaadigst Resolution af 8 f. M. er det tilladt Jndvaanere i Naboebyerne og Stæderne ved den i Forordningen af 17 April d. A. angivne Linie imellem Neustadt, Pløen, Oldesloe, Segeberg, Bramstedt, Jurhor og Glückstadt, at reise uden Pas i ethvert Slags Ærende, naar de i det høieste 8 Dage opholde sig i det Holsteenske og ikke passere ovenmeldte Linie.
Viborger Samler, 1811-08-26
Efter en Skrivelse fra det Kongel. SchlesvigHelsteenske Kancellie af 6te d. M. er ligeledes fra vedkommende Keiserl. Kongl. Franske Øvrighed anmeldt, at danske Undersaatter kunne uden at behøve Pas fra Franske Øvrigheder reise til Hamborg, Lybek og de Norden for Elben beliggende Egne af det Franske Rige, paa den blotte Forviisning af Danske Passer; men for videre Reise over Elben i det Franske Rige er Passernes Udvexling nødvendig.
Viborger Samler, 1811-08-26
Den 16 d. vilde en Kone af den jødiske Nation polere sine Vinduer i Halmstræde i Kbhvn. Hun satte sig efter gammel Fruentimmerskik op i Vinduet, favnede Vinduesposten, der brast itu, og styre tedede den tunge, svære Kone ud paa Gaden, hvor hun i Faldet kom til at staae paa Hovedet, og var, skjønt Huset er lavt, og det var fra 1ste Sal, øieblikkeligen død.
Viborger Samler, 1811-08-26
Jfølge afg. Etatsraad Winslows Testamente faaer Frederiks Hospital 20,000 Rd., dog saaledes, at deraf udredes Renterne til nogle bestemte Legata rier, saalænge de leve. For den Sum skal oprettes Senge, hvorpaa Fattige og Uformuende kunde nyde fri Kuur og Pleie. Det kirurgiske Akademie faaer alle hans kirurgiske, anatomiske, medicinske, chemiske, physiske og botaniske Bøger. For 1000 Rd. skal Frederiks Hospitals Direktion kjøbe een eller to Senge i Vartov Hospital, hvilke bortgives af bemeldte Direktion til een eller to af Hospitalets gamle og skikkelige Opvartningskoner, samt til Hospitalets Vaagekoner, som i dets Tjeneste ere blevne gamle og skrøbelige. Paa samme Maade anvendes 1000 Rd. af Direktionen for Fødselstiftelsen; og belægger den Pladserne med affældige Opvartningskoner eller Gjordemødre. Den øvrige Formue deles lige imellem Frederiks Hospital og Fødselstiftelsen, og anvendes paa den nysnævnte Maade. Hans rede Penge og Obligationer ville omtrent beløbe sig til imod 37,000 Rd. Desuden efterlader han Guld, Sølv og Prætiosa, hvoraf en Deel er af betydelig Værdie, Meubler, Malerier, Kobberstykker o. s. v. Hans Vognheste skulle skydes, for at de ikke skulle lide efter hans Død.
Viborger Samler, 1811-08-26
Stege den 4de August. Hs. Høihed Prinds Christian Frederik af Danmark, tilligemed Hs. H. Prindsesse Juliane og Prindsen af Hessen=Philipsthal, have besøgt Møen. De ankom til Nordfeldt den 22de Juli, hvor de opholdte sig hos Kammerherre, Bülow indtil den 26de da De igjen forlode Øen. Paa Tilbageveien igjennem Stege besaae Hs. Høihed Prindsen de offentlige Bygninger: Kirken og Tugthuset, paa hvilket sidste Sted Han forærede Fangerne 40 Rd. til at vederqvæge sig for.
Viborger Samler, 1811-08-26
En Postkareth afgaaer nu fra Altona til Nyborg, hvori Reisende kunde faae Plads imod at betale for Milen, i Hertugdømmen 24 Ls. og i de danske Provindser 1 Rd. D. C.
Viborger Samler, 1811-08-26
Hr. Apotheker Rieffesthal i Nyborg meddeler følgende Raad imod Blodpis hos Hornqvæget: Galæble, som fiint knusede veier 6 Lod, er sædvanlig nok til i mindre end 2 Dage at standse dette Onde. De koges med 4 a 5 Potter Vand, indtil der ved Afsiening er 2 Potter tilbage, hvoraf indgives en Fjerdepart hver 4de Time. Behøves meer, da kan endnu 2 Lod deraf bruges. Qvæget indtages og hielpes uden Ophold paa Stald; under Brugen, kan en liden Slurk Vand endog qvæge Qvæget, og siden mere Vand til at rense det, være godt. Meest treffer denne Syge det Qvæg, som har en Hinde groet over Øinene, hvilken med en Naal og Traad kan aftages, og hvis saadant iagttages førend det udlades paa Græsset, vilde denne Sygdom sielden møde. - Endog ved Qvæg, som lever paa Stald, ved tørt Foder, er dette Middel anvendeligt med Held. Alt Suurt at indgive, er skadeligt.
Viborger Samler, 1811-08-26
En Reisende blev den 12te Julii sidstleden i Helsingborg fortalt af 2 andre, der paa deres Reist fra Stokholm havde en Hund med sig, følgende: For 18 Dage siden reddede denne Hund Byen (de nævnede den, en af Sverrigs Kjøbstæder) fra en Jldebrand. Vi sov, og havde Hundenhos os paa vort Værelse: han bliver urolig, skraber paa Døren med Heftighed: jeg vaagnede vil, men ville nødig op af Sengen, for at lukke den ud, sagde den Ene af de Reisende. Dog Hunden tvang mig dertil; den løb fra Døren til Sengen, frem og tilbage, stødte mig endog med Snuden i Siden, da jeg lod som jeg sov, og formeerede saaledes sin Uro, at jeg maatte op, i Tanke at lukke den ud gjennem en Stue, som var uden for vore Værelser, ud paa Gangen, for Reenligheds Skyld, som jeg troede. Dog, jeg kunde ikke faae Hunden ud af Døren til Gangen; men den løb, efter at være kommen i Stuen, hen til en anden Kammerdør, skraber og ved sin visende Uro bevæger mig til at lukke den Dør op. Et Lys var der brændt ned i Bordet, og Bordet var begyndt at angribes af Jlden. En Reisende laae i Sengen, sovende. Jeg greb Vandskaalen, og fik saavel Lys som Bord slukt, den Sovende kunde jeg ej vel faae vaagen; men da Branden var slukt, gik Hunden ganske rolig ind og lagde sig igjen i vort Kammer. Uden ham var Bordet bleven ved at brænde; og Følgerne ved Midnats Tid for Gaarden, og for Byen, hvo veed dem, Kiær var os for denne Hund, men nu kjærere, føiede de Reisende til. (Søndags Aften læsning.)
Viborger Samler, 1811-08-26
Ledigt Embed. Asminderød og Grønholt Sognek, samt Slotspræst Embedet til Fredensborg, 450 Rd.
Viborger Samler, 1811-08-26
Befordringer og Afgang. Under det danske Cancellie: Cand. Pharmacia P. Honore meddeelt Bev. som Apotheker i Fredericia. Studiosus Chirurgiæ K. P. Hoffmann udn. til Districts Chirurg i Seniens Fogderie under Finmarkens Amt, i den derfra i Naade entl. Chirurg A. Stoltenbergs Sted; Renteskriver i det holst. Toldcontoir, H. Møller, til Committeret med Stemme og Underskrift i det vestindisk guineiske Rente= og Generaltoldkammer, forhenværende Magasinforvalter i Trondhjem, Prem. Lieut. M. v. Hegge, til virk Cancellieraad; Regimentschirurg C. N. Guthjahr til Chirurg og tillige at practisere i Stubbekjøbing paa Falster samt omliggende Sogne, nemlig af Nørre Herred, Maglebrænde, Vaalse, Kippinge, Brarup, Nørre Vedbye, Nørre Alsted, Gunslev, Torkildstrup og Lillebrænde, samt af SønderHerred, Horbeløv, Falqversløv og Aastrup. H. C. Prætorius meddeelt Bev. til at drive Gjæstgiveri, Brændeviinsbrænderie og Bertshuushold i hans Gaard i Ringsted. P. Bentzen udn. til Postmester i Scheen i den derfra eentl. Justitsraad Bentzens Sted. Cand. Theol. Lyngbye til Sognepræst for Thanøe Menighed under Aarhuus Stift; Cand. Theol. O. C. H. Cortsen til Sognepræst for Henne og Lønne Menigheder i Ribe Stift.
Viborger Samler, 1811-08-26
Under det schlesvigholsteenske CancelliePolitiemmester i Flensborg, H. R. Feddersen, udn. til 2den Borgemester sammesteds, Politiemmester i Tønder, og Herredsfoged i Schlux Herred, A. Wardenburg, til Byeskriver og Politiemmester i Husum; Byeskriver sammesteds, B. Feddersen, til Herredsfoged i Schlux Herred, i Tønder Amt, Pastor til Hooge, J. H. Sternhagen, til Præst i Hirup under Flensburg Amt.
Viborger Samler, 1811-08-26
Under Rentekammeret: C. C. A. Røepstorsudn. til Ridejunker. Amtmanden for Romsdals Amt, O. H. Sommerfelt, udn. til Amtmand for Christians Amt. Prof. og Doct. Medicinæ J. H. Schønheyder udn. til Hofmedikus. Amtmanden for Nordlands Amt, C. T. Hegge, i Naade entl. fra sit Embed, og Fogden for Ørke og Guldals Fogderie i søndre Trondhjems Amt, Ridder af Dannebrogen, C. Elster, i hans Sted udn. til Amtmand for Nordlands Amt. Stitsrevisor i Trondhjems Stift, J. M. Calmeyer, besk. til Overbergamt skriver ved Overbergamtet paa Kongsberg. Cand. Ju res J. A. Madsen og Exam. Juris L. C. Schou udn. til Copiister, den første i det 2det jydske, og den sidste i det 2det søndenfieldske Renteskrivercontoir under Rentekammeret. Døde. Kbhu.: Madame U. B. Malling, fød Thune, 68 A. H. B. Rothe, 16 A. Kammerraad og Kongl. Reebslagermester ved Holmen Alstrup, 79 A.
Viborger Samler, 1811-08-26
Commandeur og Hvervingschef O. Holsteen, 65 Aar. Grevinde v. d. Schulenborg, fød Haxthausen. Forrige Mestersvend og Skibsbygger ved Holmen N. M. Hegelund, 84 A. Stadsbedemand S. Bache. Madame H. L. E. Hammeleff, fød Reisler. Theehandler M. Sørensen. Odense: Madame M. K. Friis, fød Berg, 22 Aar. Randers: Mad. J. Reimer, fød Meilstrup, 77. A.
Viborger Samler, 1811-08-26
Bekjendtgjørelser. En Bondekarl ønsker sig til 1ste November d. A. Tjeneste som Kudsk, enten i en Kjøbstæd, en Præstegaard eller paa en Herregaard. Han er fri for Værnepligt. Nærmere Anviisning faaes af J. Nyboe. Viborg den 20 Aug. 1811.
Viborger Samler, 1811-08-26
Studiosus Peder Brøndlund, Sognedegn til Strandbye, Bjørnsholm og Malle Menigheder, er ved Døden bortkaldet. Enhver som i hans Stervboe, der er taget under Skiftebehandling, maatte have noget at fordre, indkaldes, ifølge Placaten af 26 Octbr. 1792. herved 3de Gange med 12 Ugers Varsel, at anmelde og beviisliggjøre saadan deres Krav for undertegnede. Ligeledes bliver den Afdødes ældste Søn Christen, som har staaet ved de annecterede Batailloner her i Landet, men hvis Opholdsted ikke vides, hermed opfordret, om han endnu lever, at indfinde sig, for at blive Boets Tilstand vidende og iagttage sin Ret. Duurup Præstegaard pr. Hobroe d. 22 Aug. 1811. R. A. Winther
Viborger Samler, 1811-08-26
15 Par Ænder er tilkjøbs hos Nicolai Skorup Penneberg i Levring Sogn.
Viborger Samler, 1811-08-26
Af Mangel paa Haandværksfolk her i Aggersborg, Sogn, er for en Muurmester eller anden Haandværksmand, forsynet med gode Anbefalinger, et Huus med 3 Skpr. Hartkorn af Aggerland, Tørvejord, m.v. at faae i Fæste, enten til 1ste Novbr. d. A. eller til Majdag 1812, paa billige Vilkaar, som ere, at Fæsteren skal ingen Jndfæstning give, ingen Konge- og Kirketiende svare til mig det første Aar, og Sæden skal blive nedlagt dette Efteraar og næste Foraar, uden Betaling. Man melder sig hos Capitain Kjerulff paa Aggersborggaard pr. Aalborg et Løgstøer. En god Kuffert med Laas og Nogle anvises tilkjøbs af Frue Føllig.
Viborger Samler, 1811-08-26
Dersom nogen skulle behøve en Skipper til at foret Fartøi her i Limfjorden i dette Efteraar, eller til førstkommende Foraar, behager de at henvende dem til undertegnede, som har samme i Commission, og indestaaer for dens gode Caracteer og Duelighed. Nykjøbing paa Morsøe d. 17 August 1811. Chr. Jepsen.
Viborger Samler, 1811-08-26
Et Par unge smukke Heste, samt en moderne Postvogn og et Sæt nyt Læder Hestetøi er tilkjøbs, naar Liebhaber melder sig inden den 12 Septbr. Alt forevises i Amtsforvalter Friises Gaard i Viborg.
Viborger Samler, 1811-08-26
En Dreng af god Opdragelse, der er vant til Contoir skrivning, ønskes antaget hos en Embedsmand. Bog handler Just anviser.
Viborger Samler, 1811-08-26
De som har noget at fordre efter heeri Byen ved Døden afgangne Enke Anne Marie Nielsdatter og hendes forhen afdøde Mand Sadelmager Cort Andersen, indkaldes herved med 12 Ugers Varsel, med deres Paastand for Skive Byes Skifteret at fremkomme og beviisliggjøre inden benævnte Tids Forløb, ligeledes indkaldes og de Afdødes Arvinger. Skive den 13 August 1811. O. Selmer.
Viborger Samler, 1811-08-26
Undertegnede ønsker til førstkommende November, at have endnu een eller to Pigebørn i Kost og Underviis, ning i Fruentimmernettigheder, fransk, tydsk, og Skrivning etc. Vedkommende, som maatte ønske det, ville behage at tilskrive mig selv desangaaende, eller mundtlig aftale det Videre. Jeg boer hos Hr. Guldsmed Harder. Viborg d. 14 August 1811. Mariane Sveistrup.
Viborger Samler, 1811-08-26
Formedelst Forandring af Bopæl agter Kroemanden Jens Lang at bortsælge Hammershøi Kroe med alle dens Bygninger tilligemed 2 Tønder Agger, Eng og Hede samt 2de gode Tofter, beliggende nær ved Kroen. Den ene har 4 Tdr. Bygsæd og den anden 3 Tdr. Bemeldte Priviligerede Kroe har god Næring, og ligger paa Landeveien mellem Viborg og Randers, hvilket stilles til Auction den 5te Septbr. Hammershøi Kroe d. 9de August 1811. Jens Lang.
Viborger Samler, 1811-08-26
De Værelser i Bedemand Egelunds forrige Gaard i denne Byes St. Hans Gade, som for Tiden beboes af Enkemadame Wisti Bruuns, er til næste Michaeli Flyttetid at faae til Leie, naar man derom henvender sig til og accorderer med Gaardens nuværende Eier. Viborg d. 14 August 1811. Svend Jensen. En Pommersk Fyr=Bielke paa 14 Alens Længde og 16 til 17 Tømmer i Gjennemsnit, tjenlig enten til at saugskjære i Planker og mindre Tømmer eller og til 2de Mølleaxler, hver 7 Alen lange, anviser Bogtrykkeriet hvor er til Kjøbs, naar Lysthavende derom inden Michaeli d. A. mælder sig.
Viborger Samler, 1811-08-29
No. 69.
Viborger Samler, 1811-08-29
(Af Alton. Merk. og Hamb. Corresp.)
Viborger Samler, 1811-08-29
London 12te August. Endskjøndt Hs. M. Kongen i de 2 sidste Nætter har sovet noget, er hans Tilstand dog den samme som forhen.
Viborger Samler, 1811-08-29
Under 27de Juli skrives fra Lissabon: Vi have mange Syge i Armeen; de beløbe sig til 6000 Eng lændere og 3000 Portugisere. Man kan ansee Feldttoget for endt indtil Novbr. Maaned. Belems Hos pital ligger fuldt af Syge. Endeel Læger ere atter sendte herfra derover.
Viborger Samler, 1811-08-29
Fra Cadix lyde Brevene kuns bedrøvelige. De sige "Jndvaanerne i Cadix have ikke Lyst til længere at udholde Beleringen. De ere derimod tilbøielige til at overgive Staden til de Franske. Deels fordi de efter Badajozes Undsætning og Tarragonas Jndtagelse, see de Franske nærme sig Staden, der ikke kan undsættes af Engl.; men dog meest, fordi de have mærket, at Jndbyggerne paa Øen Leon ere troløse Forrædere og holde hemmelig med Fjenden. Man ventede et fransk Angreb paa Staden den 23 Juli. Man klager i Cadix over, at Folket og Regjeringen ikke stemme overeens. Den gemeene Mand af de Spanske roses som brave Folk; men de høiere Klasser skildres som afskyelige. Regjeringen er uden Kraft, dens Planer og Udførelsen deraf røbe Forræderi og Dumhed. J 3 Aar have de spanske Provindser i Sydamerika oversendt til Spanien 300 Millioner Piastre; men hvor ilde de ere anvendte, seer man deraf, at Soldaterne ere nogne og døe af Hunger. Cadix er provianteret fra Nordamerika, men der er den største Pengemangel i Staden. Man venter hvert Øieblikket alvorligt Angres da de Franske under Marskal Soult staae forande spanske Linier ved Øen Leon. General Jmas, den sidste Gouvernør i Badajoz, var her i Arrest og under en Krigsret; men han er rømt; det besynderligste er, at een af Soults Adjutantere, som og lad arresteret, samme Dag undveeg. Ved adskillige af de Fangne har man fundet Vaaben. Af Englænderne ligge kun faa i Garnison her og de Tropper Blake er kommen med, ere næsten nogne."
Viborger Samler, 1811-08-29
En irlandsk Avis siger, at Lord Richmond, Lord lieutenant af Jrland, er kaldet tilbage, og har faaet Hertugen af Kent til Eftermand. Lord Moira mene nogle skulle blive Øverstkommanderende paa Øen.
Viborger Samler, 1811-08-29
Oppositionsbladet Statesmann erklærer det i Coureren nylig leverede vigtige Dokument, for at være sammensmedet med den skamløseste Frækhed og i den foragteligste Hensigt kastet ud blandt Publikum.
Viborger Samler, 1811-08-29
Paris den 17 August. Hs. M. Keiserens Fødselfest den 15de forkyndtes om Aftenen den 14de ved Artillerisalver. Samme Aften gaves frit Skuespil paa alle Theaterne. Den 15de gientoges Artillerisalverne Morgen, Middag og Aften. Om Middagen var stor Cour i Slottets Thronsal - derpaa Messe og siden stor Audients, Dagen og Natten forsvandt under offentlige Forlystelser hvorved om Aftenen saaes smagfulde Jlluminationer paa de Elyseiske Marker og Slotspladsen.
Viborger Samler, 1811-08-29
J Slotshaven opførtes og Aftenen en stor Concert. Siden efter afbrændte adskillige Fyrværkerier, hvoriblant det paa Concordepladsen var det prægtigste.
Viborger Samler, 1811-08-29
Monitøren indeholder nogle Efterretninger fra Spanien, hvoraf sees: at de spanske Generaler vare meget imod Lord Wellingtons Forslag at forlade Spanien og trække sig over Guadiana, da de forudsaae, at følgen ville være, at Badajoz og Tarragona tabdes og Undertvingelsen af Estremadura, Andalusien, Cordova, Jaen, Grenada etc. - og at Engl. som forhen, ville være rolige Tilskuere af Spaniens Undergang.
Viborger Samler, 1811-08-29
Fra Armeen i Arragonien under Marskal Soult, meldes "at Fortet Borga er ødelagt og det af Naturen stærk befæstede Kloster, Monte-Serra af hans Tropper indtaget med Storm, uagtet Bønderne fra Bjergets Spidse gave en grasselig Jld, jo endog nedrullede store Steen paa dem "Paa Marschen, til Cadix ere 2000 Mk. deserterede af Blakes Korps og have søgt deres Hjem.
Viborger Samler, 1811-08-29
Hermannstadt d. 32 Juli. Den russiske General Kutusov har ladet Forstæderne omkring Giurgevo afbrænde, for dessikrere at være i Fæstningen. Tyrkerne udbedre Fæstningsværkerne og Rustschuck, som Russerne i en Hast sprængte og opbygge de afbrændte Huse. De græske Jndmanere blive for det meste bragte over Donau af Russerne. Man venter, at dette Feldttog vil blive af Vigtighed, da den ny Storvisir er en rask og virksom Mand.
Viborger Samler, 1811-08-29
Blandede Efterretninger.